Шпивач

**Шпивач aбо шпивачка** то музичар хтори хаснує свой глас як примарни инструмент за виводзенє музики.   Шпиванє найчастейше подрозумює творенє мелодийских линийох и виводзенє писньох зоз текстом без огляду же поняце вокалиста може значиц и ширши вокални технїки, уключуюци и нємелодийски звуки; рецитованє, репованє або скрет шпиванє. Шпивач главна и значна фиґура у велїх музичних жанрох, од опери и класичней музики по народну, популарну, джез и рок музику.

## Дефиниция и улога
Шпивачова улога така же би зоз своїм гласом интерпретовал музичне дїло, и виражел нє лєм мелодию и текст, алє и емоцийни и естетски змист композициї. Шпиваче можу наступиц як солисти, у дуетох, триу, квартетох, у хорох або провадзаци вокали у музичних составох (бендох). Попри технїчней схопносци владаня зоз гласом, од шпивача ше обчекує и уметнїцка интерпретация, сценски наступ и способносц комуникованя зоз публику.

## Класификация шпивацких гласох

Шпивацки гласи ше класификую на основи вокалного розпону (амбитуса), фарби гласа (тембра), рухомосци и других гласових характеристикох. Основне подзелєнє гласох то на хлопски и женски гласи:

♦ **Женски гласи** (од найвисшого ґу найнїзшому):

• Сопран

• Мецосопран

• Алт (або контралт)

♦ **Хлопски гласи** (од найвисшого ґу найнїзшому):

• Контратенор (збо хлопски алт/сопран, хаснує технїку фалсета або специфичну гласову поставку)

• Тенор

• Баритон

• Бас

З нука каждей зоз тих катеґорийох постоя и узши специялизациї и подзелєня гласох (напр. колоратурни сопран, лирски тенор, бас баритон, бас профондо). 

## Шпивацки технїки и стили
Постоя велї шпивацки технїки и стили, хтори завиша од жанра музики, културней традициї и индивидуалних характеристикох шпивача:

● Бел канто (bel canto – красне шпиванє): Технїка розвита у италиянскей опери XVIII и спочатку XIX вику, хтора наглашує красоту тона, вокалну аґилносц и виражайносц шпиваня

● Вибрато: Благе треперенє тона хторе доприноши „полносц,” волумен и експресивносци гласа. 

● Фалсет: Технїка шпиваня у високим реґистру, и понад звичайного розпону гласа.

● Скрет шпиванє (scat singing): Импровизацийне шпиванє безмислових складох, характеристичних за джез.

● Йодлованє: Специфична технїка шпиваня зоз швидкима пременками медзи першовим и главним реґистром гласа.

● Технїки екстремних вокалох у рок и метал музики: Як цо то ґрол (growl), скрим (scream).

● Бешеда/бешедне-шпиванє (Sprechgesang): Технїка на гранїци медзи бешеду и шпиваньом, хаснована у класичней музики 20. вику.

● Народни шпивацки технїки: Розликую ше од реґиона до реґиона и ту часто спадаю специфични орнаменти, способи диханя и поставки гласа (напр. ойканє, ґанґа, певање из вика/звискованє (на Балкану),специфични ґлисанда итд).

Основни компоненти шпивацкей технїки то правилне диханє (хаснованє дияфраґми), поставка гласа, артикулация, интонация и резонанца.

## Шпивнє у розличних музичних жанрох
● Опера: Шпиваче толкую улоги и шпиваю зоз провадзеньом оркестри. Вимага вельки вокални розпон, моц, витримовносц и ґлумецки способносци.

● Соло писня (Lied, art song): Композиция за глас и клавир (або други инструмент/ансамбл), у хторей шпивач интерпретує поетски текст.

● Ораториюм и кантата: Вокално-инструментални дїла зоз солистами, хором и оркестром, часто релиґиозней тематики. 

● Хорске шпиванє: Шпиванє у хору, дзе вецей шпиваче виводза исти або розлични часци.

## Народна музика
Народне шпиванє  винїмково рижнородне и отримує културни специфичносци розличних народох и реґионох. Характеризую го усмене преношенє, специфични скали, ритми, орнаментика и способи виводзеня. Tрадицийна музика народох залапює широки спектер вокалних формох, родолюбивих, епских зоз ґуслу (напр.сербска), прейґ лирских писньох, по шпиванє у ґрупох (напр. „на бас&quot;).

## Популарна музика
Популарне шпиванє залапює велї жанри и стили:

● Поп: Нагласок на мелодичносци, ясней структури писнї и часто на емотивней интерпретациї.

● Рок: Може подрозумйовац широки розпон вокалних стилох, од мелодичного шпиваня по енерґичнєйше и рапавше виражованє.

● Джез: Характеризує го импровизация, скрет шпиванє, специфичне фразированє и експресивносц.

● Блуз и Соул: Виразно емотивне шпиванє, часто похасновани мелизми и специфични вокални фарби (тембри).

● Р&amp;Б (R&amp;B).

● Хип хоп: Доминантне ритмичне рецитованє текста (серб. реповање), алє часто уключує и шпивани рефрени. 

У популарней музики, на способ шпиваня и продукцию вокала, значно уплївує хаснованє микрофонох и студийских технїкох. 

## Духовна музика
● Церковене шпиванє: Литурґийне шпиванє зоз розличнима вирскима традициями (напр.  григориянске , византийне, православне шпиванє).

● Ґоспел: Жанр духовней музики афроамеричкей традициї, характеристични по моцносци вокалох, хорским шпиваню и импровизациї.

## Образованє шпивачох
Без огляду же дзепоєдни шпиваче розвиваю свой талант самостойно (аутодидакти), формалне образованє и вокални тренинґ значни за розвой технїки, преширйованє розпона и очуванє здравя гласа. Образованє шпивачох ше здобува у:

● Музичних школох (основних и штреднїх). 

● Конзерваториюмох и музичних академийох (напр. Факултет музичней уметности Универзитета уметности у Беоґраду , Академия уметносцох у Новим Садзе итд.).

● Приватних годзинох/едукацийох вокалних педаґоґох.

Обука уключує технїку диханя, вокализацию, дикцию, интонацию, вибор репертоара, сценски наступ и теорию музики.

## Историйне огляднуце на улогу шпивача.
Улога шпивача у дружтве ше меняла през историю. У древних културох, шпиваче часто були паноцове исцилїтелє або приповедаче, а писня мала маґийну або ритуалну функцию. У античней Греческей, аеди и рапсоди шпивали епски писнї.  Штредньовиковни трубадуре и минезенґери були путуюци шпиваче и забавяче. Зоз розвиваньом опери у бароку, шпиваче (окреме кастрати, а познєйше примадони и теноре) поставаю вельки ,,гвизди&#39;&#39;. У 20 и 21 вику, зоз розвойом музичней индустриї и медийох, шпиваче у популарней музики досцигую ґлобалну славу и поставаю ,,икони&#39;&#39; поп култури.

## Литература
*  Marilee David, The New Voice Pedagogy, 2nd ed. (Lanham, MD: The Scarecrow Press, Inc., 2008) 59.
*  Shewan, Robert (January–February 1979). "Voice classification: An examination of methodology". The NATS Bulletin. 35 (3): 17–27. ISSN 0884-8106. OCLC 16072337.

## Вонкашня вяза
● Singing - Britannica (језик: енглески)

● Vocapedia - Ресурс о вокалној педагогији (језик: енглески)
* Извођачи класичне музике sitcireseto.com
* Oпис занимања певача

Линки
* 100 GREATEST SINGERS OF ALL TIME (2008)
* THE 200 GREATEST SINGERS OF ALL TIME

## Референци


Катеґория:Музика
Катеґория:Шпивач
Катеґория:Шпиванє
Катеґория:Музични термини